Klokken 0750 meldte Skyss på sine hjemmesider at det har vært en kollisjon mellom Bybanen og en bil på Fantoft.

Ulykken skal ha skjedd rett sør for bybanestoppet. Ingen personer er meldt skadet.

– Det er en bil som har kollidert med Bybanen. Det skal kun være snakk om materielle skader, sier operasjonsleder Bjarte Rebnord i Vest politidistrikt.

Trafikktips? Kontakt BA på tips@ba.no eller 800 33 044

Det ble en periode drfitsstans på Bybanen mellom Paradis og Slettebakken.

– Klokken 0835 er det igjen normal drift på Bybanen. En må regne med forsinkelser etter driftsstansen, elder Skyss.

– Vi er litt usikker på hvordan ulykken har skjedd, men det er meldt at det skjedde i et kryss der veien krysser skinnegangen, opplyser Rebnord.

Politiet opprettet en sak, men har så langt ikke gjort førerkort beslag etter uhellet.

Buss og taxi krasjet

Klokken 0805 kom det melding om nok en trafikkulykke.

Denne gang på rv. 555 på Tellnes på Sotra.

En buss og taxi kolliderte.

– Ulykken skjedde ved et busstopp like ved avkjørselen til Tellnes Næringspark. Politiet undersøker hendelsesforløpet, sier Rebnord.

Ingen ble alvorlig skadet i uhellet.

– En passasjer i taxien klaget over nakkesmerter og ble tilsett av ambulanse på stedet, ifølge politiet.

Trafikken glir forbi på stedet.